Οδυσσέας Μαυροδενδρίου

Το **Φίλαθλο Σωματείο «Οδυσσέας» Μαυροδενδρίου** ήταν ελληνικό ποδοσφαιρικό σωματείο το οποίο έδρευε στο Μαυροδένδρι Κοζάνης και ιδρύθηκε το 1955.

## Ιστορία
### 1955–2000
Το πρώτο σωματείο ιδρύθηκε το 1955 ανεπίσημα. Στις 6 Ιουλίου 1964 με επίσημο όνομα **Αθλητικός Σύλλογος Οδυσσεύς Μαυροδενδρίου** εγκρίθηκε από την Ε.Π.Ο.. Το σωματείο διαγράφηκε για να επανιδρυθεί στις 3 Μαρτίου 1970 με επίσημο όνομα **Φίλαθλο Σωματείο Οδυσσεύς Μαυροδενδρίου**. Αγωνίστηκε το 1980, 1981, 1983 σε μπαράζ για άνοδο στην Γ' Εθνική Κατηγορία, στις οποίες αντιμετώπισε την ΑΕ Ποντίων Κοζάνης, τον Πυρσό Γρεβενών και τον Καμβουνιακό Δεσκάτης αντίστοιχα, όμως σε κανέναν δεν κατάφερε να πάρει την άνοδο. 

Τη σεζόν 1989-90, ενώ τερμάτισε στην κορυφή της Α' Ερασιτεχνικής Κατηγορίας Ε.Π.Σ. Κοζάνης, χάνει την άνοδο στα χαρτιά για ένα αθεώρητο δελτίο υγείας. Το 2000 συγχωνεύθηκε με τον Άρη Ποντοκώμης για να δημιουργηθεί μια νέα ομάδα, η Α.Ε. Δημητρίου Υψηλάντη. Τα χρώματα της ομάδας είναι το άσπρο και το μπλε, ενώ στις αρχές της ίδρυσης της ήταν το πράσινο με το άσπρο και πιο σπάνια η κόκκινη φανέλα με άσπρες ρίγες.

### Συγχώνευση (2000–2008)
Η **[[ΑΕ Δημητρίου Υψηλάντη |Αθλητική Ένωση Δημητρίου Υψηλάντη]]** ήταν ποδοσφαιρικό σωματείο από τα χωριά Μαυροδένδρι και Ποντοκώμη του ομώνυμου δήμου του νομού Κοζάνης. Προήλθε το 2000 μετά την ένωση των 2 ομάδων, Οδυσσέα Μαυροδενδρίου και Άρη Ποντοκώμης. Την σεζόν 2000-01 η ομάδα κατέβηκε με το όνομα του Αρη Ποντοκώμης στο Α' Τοπικό γιατί δεν είχαν γίνει τα επίσημα χαρτιά της συγχώνευσης. Από τη σεζόν 2001-02 η ομάδα μετονομάστηκε και ήλθε η επίσημη συγχώνευση των 2 ομάδων και μετονομάστηκε σε ΑΕ Δημητρίου Υψηλάντη. Η ομάδα αγωνίστηκε στην Α'ερασιτεχνική κατηγορία Κοζάνης και κατάφερε να ανέβει το 2005 στη Δ΄ Εθνική για 2 χρονιές. Τη σεζόν 2005-2006 η ομάδα τερματίζει στην 3η θέση, χάνοντας για 5 βαθμούς την άνοδο της στην Γ' Εθνική κατηγορία. Η σεζόν 2006-2007 βρίσκει την ομάδα να τερματίζει στην 13η θέση του βαθμολογικού πίνακα, με αποτέλεσμα να υποβιβάζεται στο τοπικό πρωτάθλημα. Τη σεζόν 2006-07 η ομάδα κατέκτησε το κύπελλο ΕΠΣ Κοζάνης. Τη σεζόν 2007-2008 τερματίζει στην προτελευταία θέση του Α Τοπικού πρωταθλήματος ΕΠΣ Κοζάνης και στο τέλος της σεζόν διαλύθηκε. Το καλοκαίρι του 2008 η ομάδα διαλύθηκε, έπειτα από 48 χρόνια παρουσίας στα γήπεδα. Τα τμήματα υποδομής παρέμειναν ενεργά και συμμετείχαν στις αντίστοιχα πρωταθλήματα υποδομής.

### Επανίδρυση και οριστική διάλυση (2009–2012)
Το καλοκαίρι του 2009, έναν χρόνο μετά την διάλυση της Α.Ε.Δ.Υ. η ομάδα επανιδρύθηκε με το επίσημο όνομα "Ελπίδες Υψηλάντη Μαυροδενδρίου", αλλά το ανεπίσημο να είναι Οδυσσέας Μαυροδενδρίου ξανά. Η ομάδα αγωνίστηκε 3 αγωνιστικές χρονιές στην γ' ερασιτεχνική κατηγορία και μία στην β'. Το καλοκαίρι του 2012 η ομάδα διαλύθηκε. Από τότε μένει ανενεργή.

## Διαχρονική Πορεία
### Α.Σ. Οδυσσέας Μαυροδενδρίου (1964–1969)

### Φ.Σ. Οδυσσέας Μαυροδενδρίου (1969–2000)

### Α.Ε. Δημητρίου Υψηλάντη (2000-2008)

### Ελπίδες Υψηλάντη Μαυροδενδρίου (2009–2012)

## Αξιοσημείωτοι Ποδοσφαιριστές
* Ιεροκλής Στολτίδης (1988-1990) 
* Κωνσταντίνος Στολτίδης, αγωνίστηκε στην Καστοριά τη σεζόν κατάκτησης του Κυπέλλου Ελλάδας
* Ασλανίδης Ηλίας, αγωνίστηκε στην Καστοριά στις αρχές της δεκαετίας του '90
* Ασθενίδης Σταύρος, αγωνίστηκε στον Μακεδονικό  Σιάτιστας (Β' και Γ' Εθνική)
* Αριστέρογλου Γεώργιος, αγωνίστηκε στον Εορδαϊκό Πτολεμαΐδας (Β' και Γ' Εθνική)
* Σιδηρόπουλος Παναγιώτης, αγωνίστηκε στον Α.Σ. Δραπετσώνας (Β' και Γ' Εθνική)

Οι ποδοσφαιριστές που αγωνίστηκαν στον Ολυμπιακό Κοζάνης και στην ομάδα της Κοζάνης (σε παρένθεση τα χρόνια που έπαιξαν στην ομάδα): 
* Σταύρος Ασθενίδης (1)
* Σοφρώνης "Νάκης" Καραγιαννίδης (9), αγωνίστηκε επίσης στον Α.Ο Χανίων και στην Αναγέννηση Γιαννιτσών.
* Λάζαρος Καρυπίδης (1)
* Λευτέρης Κιβρακίδης (1 + Ολυμπιακό Κ.)
* Κώστας Κουϊμτσίδης (3)
* Θεόδωρος Λαζαρίδης (3)
* Κυριάκος Μιχαηλίδης (6), αγωνίστηκε επίσης στον Εδεσσαϊκό, Βέροια, ΠΑΣ Φλώρινα και Πυρσό Γρεβενών
* Μίλτος Παπαδόπουλος (10)
* Γιάννης Σαλονικίδης (0,5)
* Παναγιώτης Σπανίδης (8 + Ολυμπιακό Κ.)
* Τηλέμαχος Σπανίδης (2 + Ολυμπιακό Κ.)
* Κώστας Στολτίδης (7)
* Γιάννης Τοπαλίδης (5)
* Σταύρος Καζαντζίδης 
* Λάκης Χωλόπουλος (5 + Ολυμπιακό Κ.)

## Έδρα
Το γήπεδο Μαυροδενδρίου βρίσκεται στο κέντρο του χωριού. Διαθέτει φυσικό χλοοτάπητα, αποδυτήρια, προβολείς για νυχτερινούς αγώνες και μια κερκίδα τριών γραμμών χωρητικότητας 410 καθήμενων ατόμων. Σε έναν αγώνα εναντίον του Άρη Ποντοκώμης το 1980, κόπηκαν πάνω από 3.000 εισιτήρια, που αποτελεί το ρεκόρ θεατών.

## Παραπομπές


## Πηγές
* Νίκος Νικολαΐδης: *Από τη Γ΄ Εθνική στο Περιφερειακό, 1965-2012*, ISBN 978-618-80048-0-1

Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1955
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1955